### Beslutningstema

I denne sag skal udvalget tage stilling til et forslag om at overdrage driften af Manufakturen i Toftlund til Toftlund Sport- og Fritidscenter fra september 2024 til udgangen af 2026.

### Historik

I februar 2023 godkendte Kultur- og Fritidsudvalget en procesplan for organisering af Musik- og [adresse] i Toftlund, og nedsatte en udviklingsgruppe til at arbejde frem mod en mere permanent model for organisering.

I maj 2023 godkendte Økonomiudvalget et midlertidigt budget til drift af bygningen til og med udgangen af december 2025. Herefter skulle driften af ejendommen overgå til en selvejende institution, der skulle drive aktiviteterne videre i et lokalt regi. Alternativt skulle bygningen sættes til salg med projekt.

### Sagsfremstilling

Udviklingsgruppen har i godt et år arbejdet for at fremme Musik- og [adresse] som et kultur- og eventhus for borgerne i Toftlund og omegn. Der har været undervisningstilbud fra [adresse] med både solomusikundervisning, billedkunst og ballet. Tilbuddene er generelt blevet godt modtaget, men Kulturskolen har erfaret, at det tager tid at få det løbet rigtigt i gang med fuldt bæredygtige hold. Der har været holdt endags-events i huset, hvor mange har set og stiftet bekendtskab med stedet. [adresse] og Musikforening har holdt deres arrangementer som hidtil.

Desuden er der kommet andre faste brugere i huset. Det drejer sig om aftenskoletilbud og et hold fra gymnastikforeningen.

Alt dette har handlet om at få skabt et aktivitetsniveau i huset, som fremover kan generere indtægter, der kan dække driftsomkostningerne.

Der er også blevet arbejdet med markedsføring, kommunikation, organisering og frivillige. Blandt andet har udviklingsgruppen valgt et nyt navn til huset, som er blevet politisk godkendt, så det i dag hedder Manufakturen Toftlund Musik og Teaterhus.

På trods af stort engagement og øget aktivitetsniveau er udviklingsgruppen nået til den konklusion, at Manufakturens styrke også er dens svaghed. Bygningen har en aktivitetssal, der primært er bygget til kulturaktiviteter som teater og koncerter. Alle andre lokaler i bygningen, har alene til formål at understøtte aktivitetssalens formål - altså kulturevents. Altså har bygningen vist begrænsninger for dens anvendelse.

For at generere indtægter har behovet været, at bygningen også skulle rumme andre aktiviteter, men hertil mangler der lokaler i bygningen. Eksempelvis mangler der mindre aktivitets- og mødelokaler og der mangler et rigtigt køkken.

Der er fuld kælder under bygningen, men den kan ikke godkendes til disse aktiviteter/formål, da rummene har haft andre formål, da bygningen blev opført. Kælderlokaler, der benyttes til aktiviteter, skal efter den nuværende lovgivning opfylde krav om dagslys, men det er umiddelbart ikke muligt at imødekomme i Manufakturen.

Udviklingsgruppen har derfor måtte erkende at de tanker og idéer, der har været i forhold til de almennyttige aktiviteter, ikke kan gennemføres, fordi lokalerne ikke kan godkendes til formålet. I udviklingsgruppen har de også drøftet mulighederne for at tage kommercielle aktiviteter, men det har vist sig ikke at være en farbar vej. Da de stadig vil have en del kommunale brugere og være afhængig af kommunalt tilskud, vil de omvendt være nødsaget til at begrænse de kommercielle aktiviteter, da kommunen ikke må støtte disse. Skulle en selvejende institution være fri af de begrænsninger, som kommunale tilskud giver, skulle den købe bygningen til markedspris. En mulighed udviklingsgruppen heller ikke har fundet realistisk.

Den lokale udviklingsgruppe besluttede derfor at den bedste mulighed, som de kunne se, for at fremme Mike Karlsen som et Musik & Teaterhus med aktuelle kulturtilbud til borgerne i Toftlund og omegn, var at række ud til Toftlund Sport- og Fritidscenter, for at høre om de kunne være interesseret i at drifte bygningen. Der har været holdt møder de lokale parter imellem om dette og med kommunens kulturforvaltning.

Der har været en positiv tilkendegivelse fra Toftlund Sport- og Fritidscenter, som godt kan se sig selv drifte bygningen. Det vil, i den foranstående periode med nyt halbyggeri, også hjælpe dem med den udfordring, som de får med at skaffe lokaler til brugerne af deres nuværende lokaler frem til september 2026. De mener også, at det vil være en styrke for byen at udnytte den organisation de har, og deres viden om at drive aktivitetslokaler. Desuden har de flere muligheder for at kunne tilføre almennyttige aktiviteter til Manufakturen og dermed skabe en bedre balance mellem de almennyttige og kommercielle aktiviteter.

Derfor har udviklingsgruppen og Toftlund Sport- og Fritidscenter sammen indgivet et ønske om, at Tønder Kommune indgår en driftsaftale med Toftlund Sport- og Fritidscenter indtil udgangen af 2026 om at drifte Mike Karlsen.

Driftsaftalen, der søges politisk godkendt, bygger på de samme grundprincipper som aftaler, der er lavet om drift af kommunale haller. Der, hvor den adskiller sig, er at både Toftlund Sport- og Fritidscenter og udviklingsgruppen forudsætter, at der skal etableres et brugerråd med det formål at fremme Manufakturens primære funktion som et Musik & Teaterhus med aktuelle kulturtilbud til borgere i Toftlund og omegn. Desuden er denne aftale tidsbegrænset, og udløber ved udgangen af 2026. Derudover er det stillet som krav, at driftsaftalen skal evalueres i 2. halvår af 2026, med det formål at Tønder Kommune og Toftlund Sport- og Fritidscenter får en afklaring af, om der er et gensidigt at ønske om at indgå en ny aftale.

### Økonomi

Budgettet som Økonomiudvalget godkendte i 2023 er på 200.000 kr.

Driftsudgifter 250.000 kr.

Indtægter 50.000 kr.

I alt 200.000 kr. netto

I perioden fra 1. september 2024 til 31. december 2026 lægges der med denne driftsaftale op til, at bevillingen på de 200.000 kr. forlænges med ét år.

De 200.000 kr. fordeles således:

Toftlund Sport- og Fritidscenter 154.600 kr. netto (168.000 kr. brutto)

Tønder Kommune Vej og [adresse] 12.000 kr.

[adresse] 33.400 kr. netto

### Indstilling Vicekommunaldirektøren indstiller,

|  |  |
| --- | --- |
| at | udkast til driftsaftale om drift af Manufakturen Toftlund Musik & Teaterhus godkendes, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Kultur- og Fritidsudvalget, 14. august 2024, pkt. 4:

Indstillingen anbefales.

Alexander Jepsen deltog ikke i mødet.

Otto Lind blev erklæret inhabil i punktet.

Beslutning fra Økonomiudvalget, 20. august 2024, pkt. 20:

Indstillingen anbefales, idet der senest medio 2026 skal foreligge en beslutning fra [adresse] og Fritidscenter om den fortsatte drift af Mike Karlsen efter 1.1.2027.

Tim Mortensen (F) deltog ikke i behandlingen af punktet.

### Beslutning

Kommunalbestyrelsen erklærede Otto Lind (V) inhabil, hvorfor han ikke deltog i sagens behandling.

Indstillingen godkendt.